Suðurver

Suðurver er verslunarkjarni sem stendur við gatnamót Stigahlíðar og Kringlumýrarbrautar í Reykjavík. Húsnæðið var tekið í notkun árið 1966 og í upphafi voru þar meðal annars blómaverslun, fiskbúð, matvöruverslun, fatahreinsun og kjötbúð.„Nýtt verzlunarhús - Suðurver“, Morgunblaðið, 22. desember 1966 (skoðað 8. ágúst 2019)

Ýmis starfsemi hefur verið til húsa í Suðurveri. Jazzballettskóli Báru hóf starfsemi sína þar árið 1967.Jsb.is, „Bára Magnúsdóttir“ (skoðað 8. ágúst 2019) Nú er bakarí, apótek, matvöruverslun - sem hætti rekstri annaðhvort  á árinu 2024 eða 2025, veitingastaður, hárgreiðslustofa auk fleiri fyrirtækja til húsa í Suðurveri.

Árið 2018 sóttu eigendur verslunarkjarnans um leyfi frá skipulagsyfirvöldum í Reykjavík til að reisa hæð ofan á bygginguna og koma þar fyrir 14 íbúðum.Mbl.is, „Fyrsti gróðurveggurinn í borginni“ (skoðað 8. ágúst 2019)

Aðrar verslunarmiðstöðvar í Reykjavík með nöfn af sama toga voru Vesturver og Norðurver auk Austurvers sem enn er starfandi undir sama nafni.

 Tilvísanir 

Flokkur:Íslenskar verslunarmiðstöðvar
Flokkur:Hlíðar
Flokkur:Byggingar í Reykjavík